**Budapest Főváros Főpolgármesteri Hivatala**

**UX design stratéga**

 **munkatársat keres**

Kapcsolódj be a Városháza digitális átalakulásába UX design stratégaként!

Budapest Főváros Főpolgármesteri Hivatalában a fővárosi szolgáltatások emberközpontú megújításán, a Hivatal digitális transzformációjával foglalkozunk. Nemrég alakult csapatunkban fejlesztők, designerek, tartalom-specialisták dolgoznak a szakmai területekkel közösen. Agilis szemléletben, a design thinking alapelveit érvényesítjük azért, hogy hatékonyabb, a városlakók szempontjait ismerő és arra reagáló szolgáltatásokat hozzunk létre.

Most induló projektünkben a Hivatal működése szempontjából elengedhetetlen belső irat- és folyamatkezelő, ügyviteli rendszereket fogjuk kiváltani. Ebbe a projektbe keresünk olyan UX-szakértőt, aki képes a projekt felállásától a fejlesztési beszerzések előkészítéséig feltárni és igényekké formálni a rendszerek mindennapi használatához kötődő legfontosabb problémákat, szempontokat. A munka során egyaránt kell képviselni a felhasználói élmény-tervezés szakmai standardjeit stratégiai szinten, munkafolyamatokra vonatkozó javaslatokat kidolgozni, projekttervet készíteni és kutatásokat megvalósítani, majd az eredményeket szintetizálni.

A projekt sikeres megvalósulása esetén nagy lépést teszünk az ügyviteli folyamatok automatizálása, a papírmentes ügyvitel felé, az új digitális megoldásokkal időt, munkát szeretnénk megtakarítani, a Hivatalt hatékonyabbá tenni.

**Részletes feladatok**

• Design folyamatok tervezése, előkészítése és menedzselése

• Kutatások tervezése és megvalósítása önállóan

• Szintetizálás és kutatási beszámoló készítése

• Kutatási tanulságok alapján a felhasználói élménnyel kapcsolatos elvárások, szempontok rögzítése, döntéselőkészítő anyagok készítése

• Felhasználói élménnyel kapcsolatos elvárások specifikálása és fejlesztéshez, beszerzéshez szükséges dokumentumokban megjelenítése

• Szintetizáló-, ötletelő- és egyéb workshopok tervezése, facilitálása

• Human-centered design és co-creation tudásátadásban, intézményesítésben részvétel

**Elvárások**

• Human-centered design elméleti háttér és eszközök ismerete

• Legalább 3 év gyakorlati UX design tapasztalat

• Kiterjedt tapasztalat interjúzásban, survey-készítésben, illetve ezek tervezésében és szintetizálásában

• Jó prezentációs, előadói, facilitátori készség (online- és offline munkában)

• Empátia a felhasználók és a döntéshozók, szervezeti egységek irányába

• Agilis munkakörnyezetben szerzett tapasztalat

• A közszolgáltatások, közigazgatás digitális transzformációja iránti érdeklődés

**Csatolandó iratok**

• Részletes szakmai önéletrajz bérigény feltüntetésével

• Néhány releváns projektet és azok eredményeit bemutató prezentáció

• A végzettséget, szakképesítést igazoló bizonyítványok másolata (ennek hiánya esetén a jelentkezés érvénytelennek tekintendő)

• Továbbá arra vonatkozó – aláírásával ellátott - nyilatkozata, hogy a benyújtott önéletrajzában és mellékleteiben foglalt személyes adatainak a kiválasztási eljárással összefüggésben szükséges kezeléséhez hozzájárul (ennek hiánya esetén a jelentkezés érvénytelennek tekintendő). A csatolandó nyilatkozat megtalálható a Budapest Portál/Közérdekű Adatok/Tevékenységre, működésre vonatkozó adatok/Adatvédelem, közérdekű adatok igénylése/Adatkezelési tájékoztatók menüpont alatt.

**Amit mi nyújtunk**

• Versenyképes fizetés

• Lelkes, motivált csapat

• Önálló munkavégzés és döntési lehetőség

• Kiemelkedő juttatáscsomag

• Projekthez igazodó, határozott idejű szerződés (várhatóan 2023 márciusáig)

• Hibrid munkavégzés

• Lehetőség egy szemléletében megújuló önkormányzat munkájának formálására

**A munkavégzés helye:**

1052 Budapest, Városház u. 9-11.

**Jelentkezési határidő:** 2022. december 15.

**Az állás betöltésének várható időpontja:** a meghirdetett munkakör az elbírálást követően azonnal betölthető

**Jelentkezés módja:**

A jelentkezést a Főpolgármesteri Hivatal Humánerőforrás-menedzsment Főosztálya (1052 Budapest, Városház u. 9-11.) részére, vagy a karrier@budapest.hu címre szíveskedjen eljuttatni.

A jelentkezésen kérjük feltüntetni: **„UX design stratéga”**